اسلام آباد (اے پی پی) بنجائی وزیر حوالکاری و شینکاری سینیٹر شبلی فراز پارینے کہ جہانی کساد بازاری و ملکی زرگزرانی چیلنج آتا رداٹ ٹیکس فری بجٹ وزیراعظم عمران خان نا الس دوستی نا درشانی ءِ، بجٹ اٹی سلاہ کروک گام گیج آتیان زرگزران نا پہیہ چلینگک و روزگار نا پوسکن ءُ کسر ملنگک۔ سے شنبے نادے آ سینیٹر شبلی فراز تینا ٹویٹ اٹی پارے کہ 41 وونٹ آتا گیشتری اٹ بجٹ منظوری پیدوار شاہدی اسے کہ پی ٹی آئی و سیوتیک عمران خان نا کماشی ٹی متحد و یکجا ءُ۔ اپوزیشن بے پک ءُ ماحول اس ودی کرسا الس اٹ مایوسی تالان کننگ نا بے سہب کوشست کرے و تینا سیاسی سوچ انا خورکی نا درشانی ءِ کرے۔
